《游盘山 其二》
清代·蔡寅斗

雄奇形胜自天开，遥拱神京冠八垓。地势直从沧海尽，山形还向太行回。

烟云深处迷盘谷，风雨声中啸剑台。闻道宸章烛霄汉，磨崖百丈破莓苔。

作者简介：蔡寅斗（1694—1762），字芳三，一字建勺，号九宾，江南江阴人（今江苏江阴）人。清代官吏。乾隆丁卯举人。仕至国子监助教。能诗文。方伯鄂文端檄七郡士会课春风亭，寅斗冠其曹。岁丙辰，荐举宏博，不就。著有《九贤堂稿》。像取自清光绪修《江苏澄江蔡氏宗谱》。